CELEX: C2007/129/20
Language: mt
Date: 2007-06-09 00:00:00
Title: Kawża C-197/07 P: Appell imressaq fit- 12 ta' April 2007 mill-Aktieselskabet af 21. november 2001 mis-sentenza tal-Qorti tal-Prim'Istanza (l-Ewwel Awla) mogħtija fis- 6 ta' Frar 2007 fil-Kawża T-477/04 — Aktieselskabet af 21. November 2001 vs L-Uffiċċju għall-Armonizzazzjoni fis-Suq Intern ( trade marks u disinni) (UASI), TDK Kabushiki Kaisha (TDK Corp.)

9.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 129/11
            
         Appell imressaq fit-12 ta' April 2007 mill-Aktieselskabet af 21. november 2001 mis-sentenza tal-Qorti tal-Prim'Istanza (l-Ewwel Awla) mogħtija fis-6 ta' Frar 2007 fil-Kawża T-477/04 — Aktieselskabet af 21. November 2001 vs L-Uffiċċju għall-Armonizzazzjoni fis-Suq Intern (trade marks u disinni) (UASI), TDK Kabushiki Kaisha (TDK Corp.)
   (Kawża C-197/07 P)
   (2007/C 129/20)
   Lingwa tal-kawża: L-Ingliż
   Il-partijiet
   
      Rikorrenti: Aktieselskabet af 21. november 2001 (rappreżentant C. Barrett Christiansen, advokat)
   
      Il-partijiet l-oħra fil-kawża: L-Uffiċċju għall-Armonizzazzjoni fis-Suq Intern (trade marks u disinni), TDK Kabushiki Kaisha (TDK Corp.)
   Talbiet tar-rikorrenti
   Ir-rikorrenti ssostni li l-Qorti tal-Ġustizzja għandha:
   
               —
            
            
               tannulla fit-totalità tagħha d-deċiżjoni tal-Qorti tal-Prim'Istanza tas-6 ta' Frar 2007, fil-kawża T-477/04 (id-“deċiżjoni kkontestata”);
            
         
               —
            
            
               tordna li l-Uffiċċju għall-Armonizzazzjoni fis-Suq Intern (UASI) jiġi kkundannat ibati l-ispejjeż tal-proċedimenti quddiem il-Qorti tal-Ġustizzja;
            
         
               —
            
            
               tannulla d-deċiżjoni ta' l-ewwel Bord ta' Appell ta' l-Uffiċċju għall-Armonizzazzjoni fis-Suq Intern, tas-7 ta' Ottubru 2004, fil-kawża R-364/2003-1;
            
         
               —
            
            
               tordna li l-Uffiċċju għall-Armonizzazzjoni fis-Suq Intern (UASI) jiġi kkundannat ibati l-ispejjeż tal-proċedimenti quddiem il-Qorti tal-Prim'Istanza u l-UASI.
            
         Motivi u argumenti prinċipali
   Permezz ta' l-appell preżenti, ir-rikorrenti ssostni li:
   
                
            
            
               Billi kkonstatat li teżisti reputazzjoni taħt l-Artikolu 8(5) tar-Regolament tat-Trade Mark Komunitarja għat-trade marks preċedenti, il-Qorti tal-Prim'Istanza inġustament:
               
                           1)
                        
                        
                           ma għamlitx, fid-deċiżjoni kkontestata, distinzjoni bejn is-36 trade mark preċedenti;
                        
                     
                           2)
                        
                        
                           ħadet in kunsiderazzjoni provi mhux kompatibbli mal-linji gwida uffiċjali ta' l-UASI;
                        
                     
                           3)
                        
                        
                           ħadet in kunsiderazzjoni provi bl-ebda riferiment għat-trade marks preċedenti;
                        
                     
                           4)
                        
                        
                           ħadet in kunsiderazzjoni provi bla data;
                        
                     
                           5)
                        
                        
                           ma ħaditx in kunsiderazzjoni l-fatt li d-data rilevanti għall-prova tar-reputazzjoni hija d-data li fiha tkun ġiet ppreżentata t-talba għat-trade mark komunitarja kkontestata;
                        
                     
                           6)
                        
                        
                           ikkonfermat ir-reputazzjoni abbażi ta' provi li ma kinux iqarrbu fiż-żmien għad-data li fiha t-talba għat-trade mark komunitarja kkontestata ġiet ippreżentata;
                        
                     
                           7)
                        
                        
                           ħadet in kunsiderazzjoni stħarriġ tas-suq bħala prova ta' reputazzjoni mingħajr ma kellha ebda evidenza dwar:
                           
                                       a)
                                    
                                    
                                       jekk dan twettaqx minn istitut jew kumpannija independenti u rikonoxxuta;
                                    
                                 
                                       b)
                                    
                                    
                                       in-numru u l-profil (sess, età, okkupazzjoni, u l-esperjenza) tal-persuni li ġew intervistati;
                                    
                                 
                                       c)
                                    
                                    
                                       il-metodu u ċ-ċirkustanzi li taħthom l-istħarriġ twettaq u l-lista sħiħa tal-mistoqsijiet inklużi fil-kwestjonarju;
                                    
                                 
                                       d)
                                    
                                    
                                       jekk il-perċentwali riflessa fl-istħarriġ jikkorrispondix ma' l-ammont totali tal-persuni intervistati, jew jekk jikkorrispondix biss ma l-ammont li fil-fatt irrispondew.
                                    
                                 
                     
                           8)
                        
                        
                           Ma kkunsidratx il-valur probatorju individwali tal-provi mressqa qabel ma għamlet analiżi globali.
                        
                     
         
                
            
            
               Billi kkonstatat vantaġġ inġust għar-reputazzjoni taħt l-Artikolu 8(5) tar-Regolament tat-Trade Mark Komunitarju, il-Qorti tal-Prim'Istanza inġustament:
               
                           9)
                        
                        
                           ibbażat id-deċiżjoni tagħha fuq vantaġġ inġust għar-reputazzjoni — mhux ta' fama- li mhijiex kompatibbli ma l-Artikolu 8(5) tar-Regolament tat-Trade Mark Komunitarju,
                        
                     
                           10)
                        
                        
                           ikkonstatat li possibilità li ma tistax tiġi mwarrba hija biżżejjed biex tipprova evidenza prima facie ta' riskju fil-futur, li mhux ipotetiku, li r-rikorrenti tieħu vantaġġ inġust mir-reputazzjoni tat-trade marks preċedenti